ปัจจัยลบตปท.พ่นพิษฉุด SET50 แดงยกแผง! KTC ดิ่งหนักสุด 5%
ปัจจัยลบตปท.พ่นพิษฉุด SET50 แดงยกแผง! KTC ดิ่งหนักสุด 5%
25 ธ.ค. 2561

สืบเนื่องจาก ดัชนีตลาดหุ้นไทย ณ เวลา 10.26 น. อยู่ที่ 1,567.63 จุด ลบ 23.66 จุด หรือ 1.49% สูงสุดที่ 1,576.75 จุด ต่ำสุดที่ 1,565.69 จุด มูลค่าการซื้อขาย 8.04 พันล้านบาท
โดย นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยเช้านี้คาดว่าจะปรับตัวลงทิศทางเดียวกับตลาดหุ้นในภูมิภาคเอเชียที่ส่วนใหญ่ปรับตัวลง ขณะที่หลายตลาดในภูมิภาคปิดทำการในวันนี้ด้วย โดยปัจจัยที่กดดันยังมาจากสหรัฐเป็นหลัก ไม่ว่าจะเรื่องทิศทางอัตราดอกเบี้ย, การปิดบางหน่วยงานภาครัฐฯของสหรัฐ รวมถึงประเด็นการปลดประธานธนาคารกลางสหรัฐ (เฟด) เป็นต้น
นอกจากนี้ ราคาน้ำมันก็ปรับตัวลงแรงมาก แต่วอลุ่มเทรดของตลาดโดยรวมคงจะยังบาง และคาดหวังจะได้แรงหนุนจากแรงซื้อของกองทุน LTF-RMF ซึ่งอาจทำให้ตลาดฯปรับตัวลงไม่มาก
“ข่าวหุ้นธุรกิจออนไลน์” จึงทำการสำรวจราคาหุ้นในดัชนี SET50 พบว่า ไม่มีหุ้นตัวใดในดัชนี SET50 ปรับตัวขึ้นในแดนบวก ดังตารางด้านล่างนี้